Gumová drvina

Gumová drvina sa vyrába recykláciou automobilových pneumatík alebo pneumatík z nákladných áut. Výstužné materiály, ktoré sa nachádzajú vo vnútri pneumatík, ako je oceľ a vlákna, sa odstránia spolu s inými nečistotami v procese recyklácie. Po recyklácii zostane guma z pneumatík zrnitá.

Spracovanie zrnitej gumy prebieha v granulátore, krakovom mlyne, pomocou kryogeniky alebo mechanickými prostriedkami. Následne sa znižuje veľkosť častíc, ktoré sú ďalej klasifikované na základe rôznych kritérií. Medzi kritéria patrí aj farba, ktorá je len čierna alebo aj čiernobiela. Takto klasifikovaný granulát sa na základe rozmerov triedi cez sito alebo sieť.

Klasifikácia 
Gumovú drvinu klasifikujeme do piatich kategórii:
 Granule, ktoré pochádzajú z granulovej drviny z pneumatík. Musia byť čierne, zbavené kovov a vlákien z kordu pneumatiky. Nemôžu byť magneticky separované.
 Granule, ktoré pochádzajú z granulovej drviny z pneumatík. Musia byť čiernobiele, zbavené kovov a vlákien z kordu pneumatiky. Veľkosť ich siete je - 40. Nemôžu byť magneticky separované.
 Granule, ktoré pochádzajú z granulovej drviny z pneumatík. Musia byť čierne, zbavené vlákien z kordu pneumatiky a magneticky separované.
 Granule, ktoré pochádzajú z granulovej drviny z pneumatík. Musia byť čiernobiele, zbavené vlákien z kordu pneumatiky a magneticky separované.
 Granule, ktoré pochádzajú z neklasifikovanej granulovej drviny, nie sú magneticky separované a nie sú zbavené vlákien z kordu pneumatiky.

Využitie 

 Atletické povrchy a ihriská
 Umelé trávniky
 Automobilové diely a pneumatiky
 Gumou modifikovaný asfalt a tmely
 Zmesi gumy a plastov
 Rohože

 Akustické podložky

 Spomaľovače
 Koľajové prejazdy
 Závažia na cvičenie
 Nátery, farby
 Podrážky topánok
 Strešné šindle
 Fitness centrá
 Rolovacie kryty

Výhody

Guma a asfalt 

Gumová drvina môže tvoriť 1522% zmesi v pogumovanom asfalte, ktorá sa využíva napríklad na výstavbu diaľníc.

Toto využitie má množstvo výhod, medzi ktoré patria:
 znížená hlučnosť pneumatík,
 dlhšia výdrž,
 zlepšená odolnosť,
 použitie menšieho množstva materiálu ako pri tradičnom asfalte.

Športoviská 
Vďaka gumovej drvine sú športové a hracie ihriská, rôzne bežecké a jazdecké povrchy vždy pripravené na využitie.

Využitie gumovej drviny na tieto účely má taktiež množstvo výhod:
 odpruženie pohlcujúce nárazy,
 povrchy rýchlejšie schnú,
 redukujú prach a blato,
 odvádzajú prebytočnú vlhkosť,
 minimalizujú zamŕzanie.

Obavy a nevýhody

Vplyv na životné prostredie 
Gumová drvina sa používa ako výplň na ihriská s umelým trávnikom. Pre výrobu dostatočného množstva gumovej drviny, na pokrytie priemerného futbalového ihriska je potrebných približne 20 00040 000 pneumatík. Toto využitie zabraňuje znečisteniu skládok kaučukom.

Ministerstvo ochrany životného prostredia v Connecticute vykonalo štúdiu, ktorej výsledkom bolo, že dažďová voda prechádzajúca cez gumovú drvinu prekračuje toxicitu zinku vo vodnom prostredí. Vo zvýšených hladinách sa taktiež vyskytovali ďalšie prvky ako bárium, meď, mangán a hliník.

Nevýhody 
Nevýhodou využívania gumovej drviny na ihriskách s umelým trávnikom je, že takéto ihrisko má životnosť približne 10 rokov. Nízka životnosť a nutnosť jeho opätovnej úpravy, majú za následok množstvo vyprodukovaného odpadu. Používanie ihriska môže viesť mechanickému oddeleniu mikročastíc gumy, ktoré sa nekontrolovane roznesú do okolitého prostredia. Ďalšou z nevýhod je, že samotná gumová drvina je ťažko znovu využiteľná a mnohokrát sa likviduje na skládkach.

Recyklácia na Slovensku 
Recykláciou gumového materiálu sa na Slovensku zaoberajú nasledovné spoločnosti:
 V.O.D.S. Košice
 Závod v Kechneci
 ETOP Púchov
Všetky spoločnosti zabezpečujú zber, zvoz, transport a recykláciu pneumatík. Vyrábaná gumová drvina spĺňa všetky zdravotné a právne predpisy, ktoré sú platné v EÚ.

Zdroje 
 http://www.recycle.net/Rubber/granule/xv132000.html
 https://libertytire.com/my_products/crumb-rubber/
 https://web.archive.org/web/20150108165850/http://www.libertytire.com/Libraries/Documents/UC-Berkeley-Manex-Review-of-Impacts-of-Crumb-Rubber-in-Turf.sflb.ashx
 https://portal.ct.gov/deep
 https://www.fairwarning.org/2019/12/fields-of-waste-artificial-turf-mess/
 https://www.avesk.sk/sk/sluzby/vyrobky/gumovy-granulat

Recyklácia
Pneumatiky